PAULA IBÁÑEZ ACONSEGUEIX EL TÍTOL DE CAMPIONA PROVINCIAL INFANTIL DE PATINATGE
Sin fecha

El cap de setmana passat les Escoles Esportives Municipals de l’Eliana han van participar en diversos campionats i concursos que han demostrat, de nou, la qualitat dels esportistes del municipi.

D’una banda, la jove Paula Ibáñez, del Club de Patinatge de l’Eliana, ha assolit el títol de Campiona Provincial dins de la categoria infantil després de la seua participació en el Campionat Provincial de Patinatge Artístic. La patinadora va estar acompanyada en la seua categoria per Naiara Carrascosa, Sofía Hernández i Claudia Palop que van aconseguir la desena, onzena i dotzena posició. En la categoria aleví van competir Irene Llompart, Sara Mena i Rebeca Fernández.

Per una altra, l’Escola Municipal de Dansa també va aconseguir grans resultats en la fase autonòmica del Concurs Lapointe, que es va celebrar en Xàtiva. Nerea Moya i Sara del Pozo van aconseguir el primer lloc per unanimitat del jurat i Sara Cendón quedà primera en la modalitat de dansa clàssica. El grup de jazz juvenil va quedar tercer.

També els Clubs de Karate i Gimnàstica Rítmica van estar presents en el Campionat d’Espanya, de categories inferiors, i en Campionat Nacional Base amb la participació de Mónica Pérez i Aitana Gandia, respectivament.